Document ID: 31997R0998

KOMMISSIONENS FORORDNING (EF) Nr. 998/97 af 3. juni 1997 om tilpasning af bilagene til Rådets forordning (EF) nr. 3281/94 om anvendelse af et fireårigt arrangement med generelle toldpræferencer for perioden 1995-1998 for visse industrivarer med oprindelse i udviklingslande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3281/94 af 19. december 1994 om anvendelse af et fireårigt arrangement med generelle toldpræferencer for perioden 1995-1998 for visse industrivarer med oprindelse i udviklingslande (1), senest ændret ved Kommissionens forordning (EF) nr. 2447/96 (2), særlig artikel 15, stk. 3, og artikel 19, og
ud fra følgende betragtninger:
Artikel 15, stk. 3, i forordning (EF) nr. 3281/94 fastlægger proceduren for indførelse af ændringer af bilag I eller II til forordningen, der nødvendiggøres af ændringer i den kombinerede nomenklatur;
Kommissionens forordning (EF) nr. 480/97 (3) ændrer den kombinerede nomenklatur, der danner bilag til Kommissionens forordning (EF) nr. 1734/96 (4), fra og med den 1. april 1997 for at tage hensyn til drøftelserne inden for rammerne af WTO, under hvilke det blev fastsat, at visse varer skulle trækkes tilbage fra listen over farmaceutiske varer med toldfritagelse; de berørte varer er alene på grund af deres toldfrihed ekskluderet fra arrangementet med generelle toldpræferencer, og det er derfor nødvendigt at tilbageføre dem på de lister, der optræder i bilag I til forordning (EF) nr. 3281/94, når tolden genindføres; det er derfor hensigtsmæssigt at tilpasse ovennævnte bilag i overensstemmelse hermed med virkning fra den 1. april 1997;
bestemmelserne i denne forordning er i overensstemmelse med udtalelsen fra Udvalget for de Generelle Præferencer -
UDSTEDT FØLGENDE FORORDNING:
Artikel 1
Bilag I til forordning (EF) nr. 3281/94 skal tilpasses, som det er anført i bilaget.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. april 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. juni 1997.

Labels: 3
15
19
1